*****

ΑΠΟΦΑΣΗ αριθ. 3758/81/ΕΚΑΧ ΤΗΣ ΕΠΙΤΡΟΠΗΣ

της 21ης Δεκεμβρίου 1981

περί καθορισμού του συντελεστή των εισφορών για την οικονομική χρήση 1982 και περί τροποποιήσεως της αποφάσεως αριθ. 3/52/ΕΚΑΧ περί του ποσού και των τρόπων εφαρφογής των εισφορών, που προβλέπονται στα άρθρα 49 και 50 της συνθήκης ΕΚΑΧ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως τα άρθρα 49 και 50,

την απόφαση αριθ. 3289/75/ΕΚΑΧ περί του καθορισμού και της μετατροπής της λογιστικής μονάδας που χρησιμοποιείται στις αποφάσεις, συστάσεις, γνώμες και ανακοινώσεις των τομέων της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος (1), όπως αυτή τροποποιήθηκε με την απόφαση αριθ. 3334/80/ΕΚΑΧ της Επιτροπής (2),

Εκτιμώντας:

ότι, λαμβανομένων υπόψη των διαφοροποιήσεων των μέσων αξιών που σημειώθηκαν κατά την περίοδο αναφοράς, πρέπει να τροποποιηθεί η απόφαση αριθ. 3/52/ΕΚΑΧ της 23ης Δεκεμβρίου 1952 περί του ποσού και των τρόπων εφαρμογής των εισφορών που προβλέπονται στα άρθρα 49 και 50 της συνθήκης ΕΚΑΧ (3)·

ότι οι ανάγκες της Ευρωπαϊκής Κοινότητος Άνθρακος και Χάλυβος εκτιμώνται σε 268 εκατομμύρια ECU· ότι προκύπτει από τον προϋπολογισμό λειτουργίας για την οικονομική χρήση 1982 ο προϋπολογισμός που υιοθετήθηκε από την Επιτροπή των Ευρωπαϊκών Κοινοτήτων στις 21 Δεκεμβρίου 1981, όπως εμφανίζεται στο παράρτημα της παρούσας αποφάσεως, καθορίζει το ποσό των πόρων που πρέπει να προέλθουν από τις εισφορές της χρήσεως 1982, δηλ. 140 εκατομμύρια ECU·

ότι τα έσοδα από τις εισφορές, με συντελεστή 0,01 % εκτιμώνται σε 4,52 εκατομμύρια ECU·

αφού έλαβε γνώση της γνώμης που εξεδόθη στις 15 Δεκεμβρίου 1981 από το Ευρωπαϊκό Κοινοβούλιο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ποσό των εισφορών επί της παραγωγής, που πραγματοποιείται από την 1η Ιανουαρίου 1982 καθορίζεται σε 0,31 % επί των αξιών που λαμβάνονται υπόψη για τη βάση εισφορών.

Άρθρο 2

Το άρθρο 2 της αποφάσεως αριθ. 3/52/ΕΚΑΧ, όπως τροποποιήθηκε τελευταία από το άρθρο 2 της αποφάσεως αριθ. 3059/79/ΕΚΑΧ (4), αντικαθίσταται από την ακόλουθη διάταξη:

«Η μέση αξία των προϊόντων, επί των οποίων επιβάλλονται οι εισφορές καθορίζονται από την 1η Ιανουαρίου 1982 ως ακολούθως σε ECU:

(ECU)

1.2 // // // Προϊόντα

// Μέση αξία // // // Πλίνθοι εκ λιγνίτου και ημιοπτάνθρακος εκ λιγνίτου // 36,34 // Λινθάνθρακες όλως των κατηγοριών // 63,63 // Χυτοσίδηρος εκτός του προοριζομένου δια την κατασκευήν τύπων // 158,86 // Χάλυψ εις τύπους // 192,84 // Έτοιμα προϊόντα και τελικά προϊόντα που περιγράφονται στο παράρτημα Ι της συνθήκης // 321,40» // //

Άρθρο 3

Το άρθρο 4 της αποφάσεως αριθ. 3/52/ΕΚΑΧ, όπως τροποποιήθηκε τελευταία από το άρθρο 3 της αποφάσεως αριθ. 3059/79/ΕΚΑΧ, αντικαθίσταται από την ακόλουθη διάταξη:

«Ο πίνακας που προβλέπεται στο άρθρο 2 παράγραφος 4 της αποφάσεως αριθ. 2/52/ΕΚΑΧ ορίζεται, κατά συνέπεια, ως ακολούθως σε ECU:

(ECU)

1.2 // // // Προϊόντα

// Βάσει Ιανουαρίου 1982

και επόμενων μηνών

Είσπραξη Μαρτίου 1982

και επόμενων μηνών // // // Πλίνθοι εκ λιγνίτου και ημιοπτάνθρακος εκ λιγνίτου (1) // 0,11625 // Λιθάνθρακες όλων των κατηγοριών (2) // 0,19725 // Χυτοσίδηρος, εκτός του προοριζομένου δια την κατασκευήν τύπων // 0,36820 // Χάλυψ εις τύπους // 0,51594 // Έτοιμα προϊόντα και τελικά προϊόντα, που περιγράφονται στο παράρτημα Ι της συνθήκης // 0,24191 // //

(1) Για την εξασφάλιση των εκπτώσεων που προβλέπονται στο άρθρο 3 η ανωτέρω καθοριζομένη εισφορά πρέπει να εφαρμόζεται επί του βάρους σε τόνους των πλίνθων εκ λιγνίτου και ημιοπτάνθρακος εκ λιγνίτου μειωμένου κατά 3 %.

(2) Για την εξασφάλιση των εκπτώσεων που προβλέπονται στο άρθρο 3, η ανωτέρω καθοριζομένη εισφορά εφαρμόζεται επί του βάρους σε τόνους του λιθάνθρακος που ορίζεται στο άρθρο 1 της αποφάσεως αριθ. 2/52/ΕΚΑΧ, μειωμένου κατά 14 %.

Τα ποσά των εισφορών κατά τόνο που πρέπει να πληρώνονται σε νόμισμα των Κρατών μελών της Κοινότητος καθορίζονται κατ' εφαρμογή του άρθρου 3 της αποφάσεως αριθ. 3289/75/ΕΚΑΧ».

Άρθρο 4

Η παρούσα απόφαση αρχίζει να ισχύει την 1η Ιανουαρίου 1982.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.

Έγινε στις Βρυξέλλες, στις 21 Δεκεμβρίου 1981.

Για την Επιτροπή

Christopher TUGENDHAT

Αντιπρόεδρος

(1) ΕΕ αριθ. L 327 της 19. 12. 1975, σ. 4.

(2) ΕΕ αριθ. L 349 της 23. 12. 1980, σ. 27.

(3) ΕΕ της ΕΚΑΧ αριθ. 1 της 30. 12. 1952, σ. 4.

(4) ΕΕ αριθ. L 344 της 31. 12. 1979, σ. 4.